Conditionnel passé

Ny conditionnel passé na futur antérieur du passé dia filazam-potoana ao amin' ny fitsipiteny frantsay, izay ampiasaina mba hiresahana fitrangan-javatra izay aseho ho vita tanteraka  ao amin' ny fotoana lasa (mifanohitra amin' ny conditionnel présent), nefa tsy tena azo antoka na tsy mifanaraka amin' ny tena zava-misy (io no ifanahafany amin' ny conditionnel présent). Iresahana momba ny zavatra hitranga sady eritreretina fa ho vita tao amin' ny fotoana lasa koa ity filazam-potoana ity, ka izany no iantsoana azy hoe futur antérieur du passé. Misy endrika roa ny conditionnel passé, dia ny conditionnel passé première forme sy ny conditionnel passé deuxième forme (izay mitovy amin' ny subjonctif plus-que-parfait).

 Fisehon-javatra tsy misy 

 Petra-kevitra momba ny fisehon-javatra tsy nisy 
Ny conditionnel pasé dia iresahana fisehon-javatra mahakasika ny fotoana, lasa izay mijanona ho petra-kevitra fotsiny satria fantatra fa tsy nisy na tsy azo notanterahina na tsy marina (irréel du passé). Ohatra:

 Si j'avais eu le temps, je serais venu le rendre visite.
 Tu m'aurais dit cela auparavant, je l'aurais tué.
 Si j'avais été élu président de la république, j'aurais rendu ce pays heureux.

 Fanenenanana na fanomezan-tsiny 
Iresahana ny alahelo na ny fanomezan-tsiny noho ny tsy nahatanterahan' ny zavatra iray koa ny conditionnel passé.

Ohatra:

 Il aurait fallu le mettre au courant.
 J'aurais souhaité vous informer de sa décision.
 J'aurais voulu rendre ce service, mais le temps me manque.

 Nofinofy sarotra tanterahina 
Iresahana nofinofy tsy tanteraka tamin' ny fotoana lasa koa ny conditionnel passé.

Ohatra:

 Je ne le connais pas encore, dit Alissa, on ne se serait pas dit un mot. Je serais à cette table. (Duras, Détruire, dit-elle, p. 43)

 Fisehoan-javatra ivelany fa tsy tena izy 
Ampiasaina koa ny conditionnel passé amin' ny firesahana fisehoan-javatra tamin' ny fotoana lasa, izay ivelambelany fotsiny fa tsy tena izy.

Ohatra:

 Un homme entra, on aurait dit un spectre.

 Fanoheranan-kevitra sy tsy finoana 
Ampiasaina ny conditionnel passé amin' ny fanoheranan-kevitra.

Ohatra:

 Moi, j'aurais assassiné des innocents ?
 Un Dieu aurait créé un monde parfait !
 L'homme serait descendu du singe !

 Fanambaràna tsy azo antoka 

 Tsoa-kevitra sarotra hamarinina 
Ampiasaina ny conditionnel passé amin' ny fanaovana tsoa-kevitra sarotra hamarinina.

Ohatra:

 L'animal a disparu. Quelqu'un l'aurait-il volé ?

 Vaovao tsy tena azo antoka 
Ohatra:

 Un avion se serait écrasé sur la montagne.
 Voilà des vieux livres qui auraient été écrits par son grand-père.
 Les voleurs se seraient enfuis dans la forêt.

 Zavatra ifanarahana fa hoe nitranga amin' ny filalaovan' ankizy 
Amin' ny filalaovana tantara ataon' ny ankizy dia lazain' izy ireo amin' ny alalan' ny fampiasana ny conditionnel passé ny zavatra ifanarahana mialoha fa nitranga nefa tsy marina eo amin' ny fiainana tena izy.

Ohatra:

- On aurait dit que toi t'étais un méchant démon, et que moi j'étais un chevalier.

- Bah pourquoi ? Non, j'ai pas envie d'être un méchant démon, moi !

- Bon ben on aurait dit que t'étais un méchant voleur alors.

(Cité par A. Patard 2007)
 Conditionnel passé iresahana ny hoavy ao amin' ny lasa 

 Ao amin' ny tati-bolana tsy mivantana 
Amin' ny fitateran-dresaka tsy atao mivantana dia asolo ny futur antérieur ny conditionnel passé raha amin' ny filazam-potoana lasa ny matoanteny ao amin' ny fehezankevitra iankinana.

Ohatra:

 Elle m'a dit que le lendemain il aurait acheté tout ce dont il avait besoin avant l'arrivée des invités. 
 Il dit qu'il aurait fini ce travail avant midi.
 Il se disait toutes sortes de choses : les cultivateurs auraient planté les tiges de manioc, semé les grains de riz, se serait acquitté de leur devoir envers toutes les plantations.
 Jereo koa 

 Filazam-potoana

 Filazam-potoana ao amin' ny filaza tsotra (mode indicatif) ao amin' ny fitsipiteny frantsay: présent de l'indicatif, passé composé, imparfait de l'indicatif, passé simple, plus-que-parfait de l'indicatif, passé antérieur, futur simple, futur antérieur, futur simple du passé, futur antérieur du passé.
 Filazam-potoana ao amin' ny filaza ifampiankinana (mode subjonctif) ao amin' ny fitsipiteny frantsay: subjonctif présent, subjonctif passé, subjonctif imparfait, subjonctif plus-que-parfait
 Filazam-potoana ao amin' ny filaza mihonohono (mode conditionnel) ao amin' ny fitsipiteny frantsay: conditionnel présent, conditionnel passé
 Filazam-potoana ao amin' ny filaza mandidy (mode impératif) ao amin' ny fitsipiteny frantsay: impératif présent, impératif passé
 Filazam-potoana ao amin' ny filaza tsy mitanisa (mode infinitif) ao amin' ny fitsipiteny frantsay: infinitif présent, infinitif passé
 Filazam-potoana ao amin' ny ova-matoanteny (mode participe) ao amin' ny fitsipiteny frantsay:  participe présent, participe passé